Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: – a tájékoztatásra és a nyilvánosságra vonatkozó rendelkezések értelmében, a támogatással megvalósított beruházáson és eszközein az 1974/2006/EK rendelet VI. melléklet 3.1., valamint a 4. pontja szerinti szlogent és EU-logót, valamint az Új Magyarország Vidékfejlesztési Program logóját fel kell tüntetnie, a tájékoztatásra és nyilvánosságra vonatkozó kötelezettség teljesítésekor figyelemmel kell lenni az ÚMVP Irányító Hatóságának 20/2007. (X. 26.) közleményében
Paragraph Index: 869

– a tájékoztatásra és a nyilvánosságra vonatkozó rendelkezések értelmében, a támogatással megvalósított beruházáson és eszközein az 1974/2006/EK rendelet VI. melléklet 3.1., valamint a 4. pontja szerinti szlogent és EU-logót, valamint az Új Magyarország Vidékfejlesztési Program logóját fel kell tüntetnie, a tájékoztatásra és nyilvánosságra vonatkozó kötelezettség teljesítésekor figyelemmel kell lenni az ÚMVP Irányító Hatóságának 20/2007. (X. 26.) közleményében foglaltakra is; – az igénybe vett támogatáshoz kapcsolódóan a monitoring rendszer mûködtetése céljából – külön jogszabályban foglaltak szerint – adatot szolgáltatni az erre rendszeresített nyomtatványon. A támogatási kérelemhez csatolni kell: – amennyiben az ügyfél települési önkormányzat, vagy települési önkormányzatok társulása, úgy képviselõ-testületi ülésérõl vagy társulási ülésrõl szóló jegyzõkönyvnek a szolgáltatásfejlesztés szükségességérõl szóló határozatot tartalmazó részének hiteles másolatát, valamint – feladatátadás esetén az érintett önkormányzat(ok) képviselõ-testületi ülésérõl vagy társulási ülésérõl készült jegyzõkönyvnek a feladatátadásról szóló határozatot tartalmazó részének hiteles másolatát; – amennyiben az ügyfél nonprofit szervezet, úgy a szervezet bírósági bejegyzését igazoló, 30 napnál nem régebbi okiratot vagy annak közjegyzõ által hitelesített másolatát (cégkivonat, bírósági bejegyzésrõl szóló igazolás); – a támogatási rendelet 5. §-ának (3) és (4) bekezdésében szereplõ szakmai programot; – tanyás térséget érintõ ellátás esetén a térképvázlatot az ellátandó területrõl (önkormányzat, önkormányzatok által kiállított, eredeti térképvázlat, melyen jól beazonosítható az adott településhez tartozó külterületi rész); H I V A T A L O S É R T E S Í T Õ 2008/15. szám – tanyás térséget érintõ ellátás esetén a térképvázlathoz csatolni kell az illetékes jegyzõ nyilatkozatát, a szolgáltatást igénybe vevõk/ellátottak számáról a szakmai program, vagy az ellátási szerzõdés alapján; – az értékelési szempontokhoz a támogatási rendelet mellékletében meghatározott igazolásokat, nyilatkozatokat, dokumentumokat. A támogatási kérelemben meg kell jelölni a gépjármû tárolási helyét. A támogatás mértéke a beruházás összes elszámolható költségének 100%-a. Az ügyfél által igényelhetõ támogatás összege támogatási idõszakonként legfeljebb 40 000 eurónak megfelelõ forintösszeg lehet. A beruházás elszámolható kiadásai nem haladhatják meg a gépkatalógus részét képezõ gépjármû-katalógusban szereplõ referenciaárat. III. A támogatási kérelem benyújtása A támogatási kérelmet az MVH által rendszeresített nyomtatványokon postai úton kell benyújtani. A benyújtás helye: az MVH lakóhely/székhely szerint illetékes regionális kirendeltségei. A támogatási kérelmet és a csatolt mellékleteket szkennelésre alkalmas formában (különálló laponként) kell benyújtani, hogy lehetõvé tegye a különálló lapokként történõ kezelést, ezért mellõzzék a lapok összefûzését, összekapcsolását. Az MVH kizárólag a kérelem benyújtására nyitva álló határidõben aláírt és benyújtott kérelmeket bírálja el. Az MVH érdemi vizsgálat nélkül utasítja el a kérelmet, ha azt – nem formanyomtatványon, – nem postai úton, – nem a megadott határidõben nyújtották be, illetve ha az – az arra jogosult által nincs aláírva.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes